ai4bharat/Pralekha huggingface dataset:
وزیراعظم کا دفتر
وزیراعظم نریندر مودی نےبھارت رتن ایم جی آر کو ان کے یوم پیدائش پر خراج عقیدت پیش کیا
وزیراعظم جناب نریندر مودی نے آج تملناڈو کے سابق وزیراعلیٰ ڈاکٹر ایم جی راماچندرن کو ان کی یوم پیدائش پر جذباتی خراج عقیدت پیش کیا۔ انہوں نے کہا کہ ایم جی آر نے فلمی پردے سے لیکر سیاست میں لوگوں کے دلوں پر حکمرانی کی۔ جناب مودی ملک کے مختلف علاقوں کو گجرات کے کیواڈیا سے جوڑنے والی آٹھ ٹرینوں کو ہری جھنڈی دکھانے اور ویڈیو کانفرنسنگ کے ذریعے ریاست میں ریلوے سے وابستہ کئی پروجیکٹوں کے افتتاح کے موقع پر اظہار خیال کررہے تھے۔
انہوں نے اس بات کو اجاگر کیا کہ کیواڈیا آنے والی ٹرینوں میں سے ایک پروچتھ لیاور ڈاکٹر ایم جی راماچندرن سینٹرل ریلوے اسٹیشن سے چلے گی۔ وزیراعظم نے بھارت رتن ایم جی آر کو ان کے یوم پیدائش پر خراج عقیدت پیش کیا۔ جناب مودی نے فلموں اور سیاسی میدان میں ان کی حصولیابیوں کی تعریف کی۔ انہوں نے کہا کہ ایم جی آر کا سیاسی سفر غریبوں کیلئے وقف تھا اور انہوں نے محروم لوگوں کو قابل فخر زندگی دینے کیلئے انتھک کوشش کی۔
وزیراعظم نے کہا کہ ہم ان کے آدرشوں کو پورا کرنے کیلئے کام کررہے ہیں اور اس بات کو یاد کیا کہ کس طرح ممنون ملک نے ایم جی آر کی یاد میں چنئی سینٹرل ریلوے اسٹیشن کا نام بدل دیا ہے۔
-----------------------
ش ح۔م ع۔ ع ن
U NO: 479
(
وزیراعظم کا دفتر
وزیر اعظم نے لکشیا سین کو کینیڈا اوپن 2023 میں فتح حاصل کرنے پر مبارکباد دی
وزیر اعظم جناب نریندر مودی نے ہندوستانی بیڈمنٹن کھلاڑی لکشیا سین کو کینیڈا اوپن 2023 میں جیت پر مبارکباد دی ہے۔
ایک ٹویٹ میں، وزیر اعظم نے کہا؛
"کینیڈا اوپن 2023 میں شاندار فتح پر باصلاحیت @ لکشیا_سین کو مبارکباد!
ان کی فتح، ان کی استقامت اور عزم کا ثبوت ہے۔ یہ ہماری قوم کو بھی بے پناہ فخر سے بھر دیتا ہے۔ ان کی آنے والی کوششوں کے لیے میری نیک خواہشات۔"
امور داخلہ کی وزارت
ڈرگ کنٹرول کوآپریشن پر پانچویں بھارتی –میانما ردوطرفہ میٹنگ وروچو ئل رابطے سے ہوئی
دونوں ممالک نے منشیات کو ضبط کرنے ،نئے نفسیاتی مادے اور پیشگی افراد کے معاملے میں تحقیقات کی پیروی بروقت کرنے میں خفیہ اطلاعات کے تبادلے پر اتفاق کیا
نئی دہلی، 10 دسمبر 2020: منشیات کے کنٹرول کے سلسلے میں تعاون پر پانچویں بھارتی –میانمار دوطرفہ میٹنگ،بھارت کے نارکوٹکس کنٹرول بیورو ، اور میانمار کی منشیات کے استعمال پرقابو پانے والی مرکزی کمیٹی کے درمیان 10دسمبر 2020 کو ورچوئل رابطے سے مکمل ہوئی۔بھارتی وفدکی قیادت نارکوٹکس کنٹرول بیور و کے ڈائریکٹر جنرل جناب راکیش استھانہ نے کی ، جبکہ میانمار کے وفد کی قیادت ڈرگس انفورسمنٹ ڈویژن  کے کمانڈر کم منشیات کے استعمال پر قابو پانے والی مرکزی کمیٹی کے جوائنٹ سکریٹری ، بریگیڈئیر جنرل وِن نین نے کی ۔
.
این سی بی کے ڈائریکٹر جنرل جناب راکیش استھانہ نے ملک میں خصوصی طورپر ہیروئن اور ایم پھیٹا من ٹائپ اسٹی ملانٹ
 سے متعلق مسئلوں کی نشاندہی کی ۔ انہوں نے کہا کہ شمال مشرقی ریاستوں سے متصل میانمار کی سرحد کے پار منشیات کا حد سے زیادہ استعمال بھارت کے لئے تشویش کی سب سے بڑی وجہ ہے۔بھارت –میانمار بارڈ ر پر تعطل کےعلاوہ ،خلیج بنگال میں سمندری راستوں کے ذریعہ منشیات کی اسمگلنگ سے دونوں ممالک کے درمیان ایک نیا چیلنج درپیش ہے ۔ این سی بی اطلاعات کے تبادلے کے موجودہ میکانزم اور میانما ر کے ساتھ تعاون کو مضبوط کرنے کے لئے پُر عزم ہے،جس سے خطے میں منشیات کی اسمگلنگ سے لڑا جاسکتا ہے۔
ڈی ای ڈی کے کمانڈر بریگیڈ ئیر جنرل ون نین نے یابا ٹیبلیٹ کے پروڈکشن کے بڑھتے ہوئے خطرے پر زوردیتے ہوئے کہا کہ یہ خطے میں باعث تشویش موضوع ہے ۔حالانکہ میانمار اوربھارت کے درمیان تعاون کے میکانزم میں گزشتہ چند برسوںمیں بہتری آئی ہے۔انہوں نے زوردیا کہ بھارت ہر سطح پر منشیات کی اسمگلنگ اور اس سلسلے میں کام کرنے والے پیشگی افراد اور ان کی سرگرمیوں سے متعلق مناسب اطلاعات کے تبادلے میں بہتری لائے ۔ڈی ای ڈی کے کمانڈر نے بھارتی حکومت اور این سی بی کی منشیات کی اسمگلنگ کے بڑھتے ہوئے خطرے سے لڑنے کی مستقل کوششوں کی ستائش کی ۔
دونوں ممالک نے منشیات کو ضبط کرنے ،نئے نفسیاتی مادے اور پیشگی افراد کے معاملے میں تحقیقات کی پیروی بروقت کرنے میں خفیہ اطلاعات کے تبادلے پر اتفاق کیا۔اس کے علاوہ دونوں ممالک نے منشیات کے قانون کے نفاذ پر موجودہ تعاون کو مضبوطی دینے کے لئےفرنٹ لائن آفیسرز کےدرمیان بارڈر لیول آفیسر ز /فیلڈ لیول آفیسر ز کی مستقل طورپر میٹنگ کرنے پر بھی اتفاق کیا۔اس میٹنگ میں بھارت –میانمار بارڈر پر غیر قانونی طور سے انٹری اور ایگزٹ کے مقام پر منشیات کی اسمگلنگ کے سلسلے میں خفیہ اطلاعات اور منشیات کی اسمگلنگ کو روکنے کے لئے انفارمیشن اور ٹکنالوجی کے تبادلے پر بھی فیصلہ ہوا۔
اس میٹنگ کا اختتام تعمیری اور معنی خیز بات چیت اور مستقبل میں تعاون کے عزم کےساتھ ساتھ بھارت میں منشیات پر قابو پانے کے لئے تعاون پر چھٹی بھارتی –میانماردوطرفہ میٹنگ 2021 کا انعقاد کرنے اورشکریہ کے ساتھ ہوا۔
کابینہ
کابینہ نے دلی میٹرو کے فیز 4 پروجیکٹ کو منظوری دی
ایروسٹی سے تغلق آباد کے درمیان 15 اسٹیشن
آر کے آشرم سے جنگ پوری ریسٹ کے درمیان 25 اسٹیشن
موج پور اور مکند پور کے درمیان 6 اسٹیشن
وزیر اعظم جناب نریندر مودی کی سربراہی میں مرکزی کابینہ نے آج 3 ترجیح کوریڈور پر مشتمل دلی میٹرو کے فیز 4 پروجیکٹ کو منظوری دے دی ہے۔ ان 3 کوریڈور کی کل لمبائی 61.679 کلو میٹر دور ہے۔ کل 61.679 کلو میٹر میں سے 22.359 کلو میٹر علاقے کوانڈر گراؤنڈبنایا جائے گا اور 39.320 کلو میٹر علاقے کو ایلویٹیڈ اسٹیشن کے طور پر تعمیر کیا جائے گا۔ یہ کوریڈور 46 اسٹیشنوں پر مشتمل ہوں گے۔ ان میں سے 17 اسٹیشن انڈرگراؤنڈ ہوں گے اور باقی 29 اسٹیشن ایلیویٹڈاسٹیشن کے طور پر تعمیر کئے جائیں گے۔
ان 3 میٹروکوریڈورس کو مکمل کرنے پر جو لاگت آئے گی وہ 24,948.65 کروڑ روپے ہوگی۔ یہ پروجیکٹ دلی میٹرو ریل کارپوریشن لمیٹیڈ کے ذریعہ پورا کیا جائے گا، جوحکومت ہند اور دلی حکومت کی موجودہ 50-50خصوصی مقصدی وہیکل ہے۔
کنیکٹویٹی ہائی لائٹس:
ایرو سٹی سے تغلق آباد کے درمیان 15 اسٹیشن ہوں گے۔ 15 اسٹیشن 
آر کے آشرم سے جنک پوری ویسٹ کے درمیان 25 اسٹیشن یہ 25 اسٹیشن 
موج پور۔ مدھو پور 6 اسٹیشن 
3کوریڈور دونوں انڈر گراؤنڈ  اور ایلیویٹڈ
اثرات:
یہ فیز 4 پروجیکٹ کے کوریڈورمیٹرو نیٹ ورک کی کوریج کو بڑھائیں گے۔ اس طرح قومی راجدھانی کے مزید علاقے میٹرو سے جڑیں گے۔ ان کوریڈورس کے مکمل ہونے پر میٹرو میں چلنے والے مسافروں کو آسانی سے ٹرینیں بدلنے میں آسانی ہوگی۔ جو نئے کوریڈور کو دلی میٹرو کے موجودہ لائن سے جوڑیں گے۔ تغلق آباد ایرو سٹی کوریڈور ہوائی اڈے کے لئے رابطے کو مزید بہتر بنائے گا۔ ان کوریڈور کے مکمل ہونے کے بعد دلی میٹرو کی کل نیٹ ورک لمبائی 400 کلو میٹر کو پار کرلے گی۔
وزارتِ تعلیم
جناب دھرمیندر پردھان نے آج وارانسی میں چل رہے کاشی تمل سنگمم کے دوران مہاکوی سبرمنیم بھارتھیار کے اہل خانہ سے ملاقات کی
تعلیم، ہنرمندی اور کاروبار کے مرکزی وزیر جناب دھرمیندر پردھان نے آج وارانسی میں مہاکوی سبرمنیم بھارتھیار کے 96سالہ بھتیجے جناب کے وی کرشنن اور اُن کے اہل خانہ سے ملاقات کی۔
اب تک کے سب سے عظم تمل ادیبوں میں سے ایک مہاکوی بھارتھیار کا کاشی کے ہنومان گھاٹ کے کنارے واقع گھر ایک تیرتھ ہے۔ مرکزی وزیر تعلیم نے کہا کہ سماجی انصاف اور خواتین کو بااختیار بنانے سے متعلق سبرمنیم بھارتھیار کے خیالات اب پہلے سے کہیں زیادہ موزوں ہیں۔ انہوں نے کہا کہ بھارتھیارکی شخصیت کو شکل دینے میں کاشی کی گہری چھاپ رہی ہے۔ انہوں نے یہ بھی کہا کہ کاشی تمل سنگمم ہماری دو عظیم ثقافتوں کے درمیان دانشورانہ وحدت اور یکسانیت کا جشن ہے۔ انہوں نے آگے کہا کہ مہاکوی ہمیشہ آنے والی نسلوں کے لئے تحریک کا ذریعہ بنے رہیں گے۔
وزیراعظم کا دفتر
وزیراعظم نےگریٹر نوئیڈا میں ترقیاتی پروجیکٹوں کا آغاز کیا؛
بکسر اور خورجا تھرمل پاؤر پلانٹس کا سنگ بنیاد رکھا
نئی دہلی،09/مارچ وزیر اعظم جناب نریندر مودی نے آج اترپردیش میں گریٹرنوئیڈا کا دورہ کیا۔ مختلف ترقیاتی پروجیکٹوں کا آغاز کیا۔
پنڈت دین دیال اپادھیائے انسٹی ٹیوٹ آف آرکیالوجی میں وزیر اعظم نے ویڈیو لنک کے ذریعے میٹرو کے نوئیڈا سٹی سینٹر- نوئیڈا الیکٹرانک سٹی سیکشن کو ہری جھنڈی دکھا کر روانہ کیا۔ انھوں نے اترپردیش میں خورجا اور بہار میں بکسرمیں دو 1320 میگاواٹ تھرمل پاؤر پلانٹس کا سنگ بنیاد بھی رکھا۔
وزیر اعظم نے پنڈت دین دیال اپادھیائے انسٹی ٹیوٹ آف آرکیالوجی کا افتتاح کیا۔ انھوں نے کیمپس میں پنڈت دین دیال اپادھیائے کے ایک مجسمے کی نقاب کشائی کی اور خراج عقیدت پیش کیا۔ بعد میں انھوں نے انسٹی ٹیوٹ کے کیمپس میں دین دیال میوزیم بھی دیکھا۔
اس موقع پر حاضرین کو خطاب کرتے ہوئے وزیر اعظم نے کہا کہ نوئیڈا کی پوری طرح کایا پلٹ ہوچکی ہے۔ وزیر اعظم نے کہا کہ نوئیڈا کو اب ترقی کے لیے پہچانا جاتا ہے اور یہ نوجوانوں کے لیے روزگار کے مواقع پیدا کر رہا ہے۔ انھوں نے کہا کہ نوئیڈا کی ملک کے میک ان انڈیا مرکز کے طور پر ترقی کی جارہی ہے۔ اس سلسلے میں وزیر اعظم نے دنیا کی سب سے بڑی موبائل فیکٹری سمیت نوئیڈا میں مختلف الیکٹرانک کمپنیوں کی موجودگی کا ذکر کیا۔
وزیر اعظم نے کہا کہ ملک کا سب سے بڑا ایئرپورٹ اترپردیش میں جیور میں تعمیر کیا جارہا ہے۔مکمل ہوجانے کے بعد جیور ہوائی اڈہ نہ صرف یہاں کی لوگوں کی زندگی میں آسانی لائے گا بلکہ یہ اترپردیش کے لیے اقتصادی طور پر بھی مفید ہوگا۔ انھوں نے پورے ملک میں تعمیر کیے جانے والے مختلف ہوائی اڈوں کا بھی ذکر کیا۔انھوں نے کہا کہ مرکزی حکومت اڑان  یوجنا کے ذریعے چھوٹے شہروں کو فضائی کنیکٹی ویٹی فراہم کرانے کے لیے پابند عہد ہے۔
ہندوستان میں بجلی کے شعبے کو بہتر بنانے کے لیے حکومت کی پہل کا ذکر کرتے ہوئے وزیر اعظم نے کہا کہ ان کی حکومت نے بجلی پیدا کرنے سے متعلق چاروں پہلوؤں یعنی پیداوار، ٹرانسمیشن، تقسیم اور کنکشن پر توجہ مرکوز کی ہے۔ انھوں نے کہا کہ ایسے نظریے میں بجلی کے شعبے کی پوری طرح کایا پلٹ کردی ہے اور ون نیشن- ون گرڈ اب ایک حقیقت بن چکا ہے۔ وزیر اعظم نے کہا کہ حکومت نے قابل تجدید توانائی کے شعبے کو بھی مناسب فروغ دیا ہے۔ انھوں نے کہا کہ ان کا خواب ہے کہ ‘ایک دنیا ایک سورج ایک گرڈ’۔
وزیر اعظم نے کہا کہ بکسر اور خورجا میں شروع کیے گئے تھرمل پاؤر پلانٹس سےہندوستان کی ترقی کو فروغ ملے گا اور اس سے اترپردیش، بہار اور اُن کی پڑوسی ریاستوں میں بجلی کی دستیابی کی صورت حال کی کایا پلٹ ہوجائے گی۔ انھوں نے گذشتہ ساڑھے چار برسوں میں بجلی کی پیداوار میں زبردست ترقی کا ذکر کیا۔
پنڈت دین دیال اپادھیائے انسٹی ٹیوٹ آف آرکیالوجی کا افتتاح کرتے ہوئے وزیر اعظم نے کہا کہ یہ ا نسٹی ٹیوٹ ہندوستان اور دنیا بھر سے آنے والے ریسرچ اسکالرس اور طلبا کے لیے جدید سہولیات فراہم کرائے گا۔
وزیر اعظم نے کہا کہ نیو انڈیا تیار ہو رہا ہے۔ انھوں نے کہا کہ یہ 125 کروڑ ہندوستانیوں کے ذریعے فراہم کرائی گئی طاقت اور ان کی حمایت کی وجہ سے ہی ممکن ہوا ہے۔ انھوں نے کہا کہ مرکزی حکومت ملک میں بدعنوانی کا خاتمہ کرنے کے لیے پابند عہد ہے۔ دہشت گردوں کو صحیح جواب دینے کے سلسلے میں فوجیوں کی شجاعت کو سلام کرتے ہوئےوزیر اعظم نے کہا کہ حکومت دہشت گردی کے خلاف سخت فیصلے لینا جاری رکھے گی۔
۔ ۔ ۔ ۔ ۔ ۔ ۔ ۔ ۔ ۔

U. No. 1520
(Visitor Counter : 74
جدید اور قابل تجدید توانائی کی وزارت
آئی آر ای ڈی اے کے سی ایم ڈی نے ’’ایم ایس ایم ای بینکنگ کانکلیو2022‘‘ سے خطاب کیا
آئی آر ای ڈی اے قابل تجدید توانائی کے پروجیکٹوں کے لیے ایم ایس ایم ای کو قرض کی سہولیات فراہم کرنے کے لیے پابند عہد ہے
انڈین رینیوبل انرجی ڈیولپمنٹ ایجنسی لمیٹڈ  کے چیئرمین اور مینیجنگ ڈائریکٹر جناب پردیپ کمار داس نے ’’ایم ایس ایم ای بینکنگ کانکلیو2022‘‘ سے خطاب کرتے ہوئے آج کہا کہ آئی آر ای ڈی اے قرض کی سہولیات پیش کرنے کے ذریعے قابل تجدید توانائی کے شعبے میں بہت چھوٹی، چھوٹی اور درمیانی صنعتوں  کی شراکت داری بڑھانے کے لیے پابند عہد ہے۔
مالیات کے وزیر مملکت ڈاکٹر بھاگوت کراڈ نے مہمان خصوصی کے طور پر ایم ایس ایم ای بینکنگ کانکلیو 2022 میں شرکت کی، جس کا انعقاد ایم ایس ایم ای بزنس فورم کے ذریعے کیا گیا تھا۔ اپنے خطاب میں ڈاکٹر کراڈ نے قابل تجدید تونائی کے شعبے کی جامع ترقی کے لیے آئی آر ای ڈی اے کی کوششوں کی تعریف کی۔
پروگرام میں موجود سامعین سے خطاب کرتے ہوئے جناب پردیپ کمار داس نے کہا کہ جہاں ایم ایس ایم ای کمپنی کے 33884 کروڑ روپئے  کی کمپنی کی کل قرضہ جاتی جائیدادوں کے صرف 1.86 فیصد کی ترجمانی کرتے ہیں، آئی آر ای ڈی اے قابل تجدید توانائی کے شعبے میں ان کی حصے داری بڑھانے کے لیے ایم ایس ایم ای کے مسائل حل کرنے کی کوشش کر رہا ہے۔
انھوں نے زور دے کر کہا کہ 2030 تک قابل تجدید توانائی کی صلاحیت کے 500 گیگاواٹ کے ہدف کو ایم ایس ایم ای کی قابل ذکر شراکت داری کے بغیر حاصل نہیں کیا جاسکتا۔ اس لیے ایم ایس ایم ای کی کوششیں آتم نربھر بھارت کی اہم محرک ہوں گی۔ انھوں نے یہ بھی کہا کہ انہیں مکمل یقین ہے کہ بھارت آسانی سے غیر حجری ایندھنوں سے توانائی کی 50 فیصد کی حصے داری اور وزیر اعظم جناب نریندر مودی کے ذریعے متعینہ 2030 کی آخری ڈیڈ لائن سے پہلے قابل تجدید توانائی کی صلاحیت کے 500 گیگاواٹ بھی حاصل کرلے گا۔
آئی آر ای ڈی اے کے سی ایم ڈی نے کہا کہ ایم ایس ایم ای صنعتکاروں کے لیے ایک بڑی رکاوٹ مناسب شرح سود کے ساتھ قرض حاصل کرنے میں ناکامی رہی ہے لیکن آئی آر ای ڈی اے نے قرض کی آن لائن منظوریوں اور تفصیل، قرض کی منظوری، دستاویزکاری اور تقسیم کی مدت میں کمی اور ملک میں بڑھی ہوئی جغرافیائی موجودگی کے لحاظ سے ’’کاروبار کرنے میں آسانی‘‘ میں قابل ذکر بہتری پیدا کی ہے۔
جناب داس نے کہا کہ کووڈ وبائی مرض کی دوسری اور تیسری لہر کے باوجود آئی آر ای ڈی اے نے مالی سال 22-2021 کے دوران 634 کروڑ روپئے کا سالانہ ٹیکس کے بعد کا سب سے زیادہ فائدہ اور 834 کروڑ روپئے کا ٹیکس کے پہلے کا فائدہ  درج کرایا ہے جو مالی سال 21-2020 کے مقابلے بالترتیب 82.88 فیصد اور 46.41 فیصد کا وسیع اضافہ درج کرتا ہے۔ آئی آر ای ڈی اے کارپوریٹ نظام کے اعلیٰ پیمانوں کے تئیں اپنے عزم کو یقینی بناتے ہوئے 30 دنوں کے اندر آڈیٹیڈ مالی نتائج شائع کرنے والی پہلی سی پی ایس ٹی ہے۔ انھوں نے دوہرایا کہ کمپنی ماحولیاتی تبدیلی کے منفی اثرات کو دور کرنے اور قابل تجدید توانائی کے پروجیکٹوں کے لیے مالی مدد کے ذریعے کاربن ڈائی آکسائیڈکے اخراج میں کمی لانے کے ذریعے آلودگی کی سطح کو کم کرنے کی خاطر پابند عہد ہے۔
وزارت ماہی پروری، مویشی پروری و ڈیری
پردھان منتری متسیا سمپدا یوجنا نے گزشتہ دو مالی برسوں کے دوران 35 ریاستوں اور مرکز کے زیر انتظام علاقوں نیز عمل در آمد کرنے والی ایجنسیوں کی 12035.07 کروڑ روپے کی تجاویز کو منظوری دی ہے
ملک میں مچھلی کی پیداوار گزشتہ تین برسوں کے دوران مجموعی طور پر 14.72 فیصد اضافے کے ساتھ 22-2021 میں 162.48 لاکھ ٹن کی بلند ترین سطح پر پہنچ گئی
گزشتہ دو مالی برسوں  اور رواں مالی سال  کے دوران پردھان منتری متسیا سمپدا یوجنا  کے تحت ماہی پروری کے محکمے، ماہی پروری کی وزارت، جانوروں کی پرورش اور ڈیری نے 35 ریاستوں اور مرکز کے زیر انتظام علاقوں اور دیگر نافذ کرنے والی ایجنسیوں کی 12035.07 کروڑ روپے کے تجاویز کو منظوری دی ہے۔ ان میں مرکزکا حصہ 4536.36 کروڑ روپے کا ہے۔ مذکورہ مدت کے دوران مختلف ریاستوں اور مرکز کے زیر انتظام علاقوں اور دیگر عمل در آمد کرنے والی ایجنسیوں کو جاری کردہ 2103.42 کروڑ روپے کے مرکزی فنڈ میں سے پی ایم ایم ایس وائی کے تحت 1122.68 کروڑ استعمال کئے گئے ہیں جیسا کہ ریاستوں اور مرکز کے زیر انتظام علاقوں نیز دیگر عمل در آمد کرنے والی ایجنسیوں نے رپورٹ دی ہے۔ ملک میں مچھلی کی مجموعی پیداوار 22-2021 میں 162.48 لاکھ ٹن کی بلند ترین سطح پر پہنچ گئی جو 20-2019 میں 141.63 لاکھ ٹن تھی۔ اس میں گزشتہ تین برسوں کے دوران مجموعی طور پر 14.72 فیصد اضافہ ریکارڈ کیا گیا ہے۔
حکومت ہند نے اس بے پناہ صلاحیت کو دیکھتے ہوئے ماہی گیری اور آبی زراعت کے شعبے کی صلاحیت کو پائیدار اور ذمہ دارانہ انداز میں بروئے کار لانے اور بہتر اقتصادی منافع حاصل کرنے کے لیے کئی اقدامات کیے ہیں۔ منجملہ اور باتوں کے ان اقدامات میں  تمام ریاستوں اور مرکز کے زیر انتظام علاقوں میں مالی سال 21-2020 سے 25-2024 تک پانچ سال کی مدت کے لیے 20,050 کروڑ روپے کی سرمایہ کاری کے ساتھ ایک انتہائی اہم اسکیم پردھان منتری متسیا سمپدا یوجنا  کا نفاذ،  ماہی گیری کے بنیادی ڈھانچے کی تخلیق کے لیے رعایتی فنانس فراہم کرنے کے لئے 7,522.48 کروڑ روپے کے مجموعی فنڈ کے ساتھ فشریز اینڈ ایکوا کلچر انفراسٹرکچر ڈیولپمنٹ فنڈ  کی تشکیل اور اس پر عمل درآمد،  ماہی گیری کے کسانوں کی عملی سرمائے کی ضروریات کو پورا کرنے کیلئے کسان کریڈٹ کارڈ  کی سہولت فراہم کرنا شامل ہیں۔
یہ جانکاری ماہی پروری، پرورش مویشاں اور ڈیری کے مرکزی وزیر جناب پرشوتم روپالا نے آج لوک سبھا میں ایک تحریری جواب میں دی۔
ارضیاتی سائنس کی وزارت
ارضیاتی سائنسز کی وزارت کے یوم تاسیس پر ارضیاتی سائنسز کی وزارت –نالیج ریسورس سینٹر نیٹ ورک  لانچ کیاگیا
بھارت سرکار کے ڈیجیٹل انڈیا پہل کے تحت ارضیاتی سائنسز کی وزارت کا مقصد ایک عالمی سطح کا نالیج ریسورس سینٹر ورک  فروغ دینا ہے۔انفارمیشن ٹکنالوجی میں ہوئی غیر معمولی ترقی کو دیکھتے ہوئے ارضیاتی سائنسز کی وزارت کے نظام کی روایتی لائبریریوں کا ایک اعلیٰ نالیج ریسورس سینٹر  میں اپ گریڈ کیا جائے گا۔ کے آر سی کو ایک دوسرے کے ساتھ کنیکٹ کیا جائے گا اور کے آر سی نیٹ پورٹل کے ساتھ مربوط کیا جائے گا۔ ارضیاتی سائنسز کی وزارت کی دانشورانہ دنیا میں یہ ایک سنگل پوائنٹ انٹری ہوگی۔
ارضیاتی سائنسز کی وزارت کے نظام کے وسائل اور خدمات ایک پوائنٹ ڈائنامک اپ ڈیٹیڈ اور انٹیگریٹیڈ کے آر سی نیٹ پورٹل کے ذریعہ 24 گھنٹے دستیاب ہوں گی۔ ارضیاتی سائنسز کی وزارت کے ہیڈکوارٹر میں ایک پائلٹ پروجیکٹ بھی تیار کیاگیا ہے، جسے ارضیاتی سائنسز کی وزارت کے دیگر اداروں کے ساتھ مربوط کیا جائے گا۔
کے آر سی نیٹ کے اہم مقاصد:
- ارضیاتی سائنسز کی وزارت سائنس کے وسائل، اس کے رکھ رکھاؤ، آسان ، دوبارہ حصول اور تشہیر کے ڈاکیومنٹ کے لئے آئی ایس او سرٹیفکیٹ یقینی بنانے کے ذریعہ ایک ٹوٹل کوالٹی مینجمنٹ سسٹم قائم کرنا۔
- ارضیاتی سائنسز کے ہیڈ کوارٹر اور اداروں میں دستیاب پروجیکٹ آؤٹ پٹ پروڈکٹ انٹریکچول وسائل کی تشہیر اور اس کے اداروں میں دستیاب پرنٹ اور ڈیجیٹل وسائل کا ایک ڈاٹا کا فروغ اور رکھ رکھاؤ۔.
- ارضیاتی سائنسز کے ہیڈ کوارٹر اور ایم او ای ایس اداروں میں دستیاب پرنٹ اور ڈیجیٹل وسائل کے اپ ڈیٹ میٹا ڈاٹا کا رکھ رکھاؤ اور اس کو ڈیولپ کرنا۔
- کے آر سی نیٹ پورٹل کے ذریعہ سبسکرائب نالیج کنٹینٹ 24 گھنٹے فراہم کرنا۔
- الیکٹرانک جرنلس، ڈاٹا بیس، ڈیجیٹل پروڈکٹ، ڈاٹا اینالیٹک وغیرہ کے استعمال کو مقبول بنانےکے لئے تربیتی ورکشاپ کا وقتاً فوقتاً اہتمام کرنا۔
- پالیسی فارمولیشن، رپورٹ کی تیاری اور معلومات کی تشہیر کے لئے بگ ڈاٹا اینالیٹک، سوشل میڈیا اینالیٹک، ڈبلیو میٹرک، سینٹرو میٹک جیسی انفارمیشن اینالیٹکل ٹولس اور تکنیک کی اپلیکشن۔
..........................
م ن، ح ا، ع ر
28-07-2020
U-4192
(Visitor Counter : 162
سائنس اور ٹیکنالوجی کی وزارت
محکمہ سائنس اور ٹیکنالوجی کو تمام شعبوں میں سرمایہ کاری کرنے کی ضرورت ہے جو موسمیاتی تبدیلی جیسے نئے اور ابھرتے ہوئے چیلنجوں میں تعاون کریں: سیکرٹری ڈی اىس ٹی
نئی دہلی،9 مئی 2022/
سکریٹری ڈی ایس ٹی ڈاکٹر ایس چندر شیکھر نے آج 52 ویں یوم تاسیس کی تقریبات کے موقع پر اپنے خطاب میں کہا کہ محکمہ سائنس اور ٹکنالوجی کے 51 سال خود کو جانچنے یعنی خود احتسابی کا موقع فراہم کرتے ہیں، کہ محکمہ کا مینڈیٹ کس حد تک حاصل کیا گیا ہے اور آگے کا راستہ کس طرح تیار کیا گیا ہے ۔
تحقیق کو فنڈ دینے کے لیے ایک سائنسی پلیٹ فارم فراہم کرنے کے لیے کیا گیا تھا۔ بعد ازاں تحقیق کا ترجمہ بھی مینڈیٹ میں شامل کیا گیا۔ محکمہ تحقیق و ترقی اور ایس اینڈ ٹی میں ترجمہ کے ذریعے ملک بھر میں ایس اینڈ ٹی کو مربوط کرنے میں کامیاب رہا ہے۔ ڈی ایس ٹی سکریٹری نے نشاندہی کی کہ یہ وبائی مرض پر قابو پانے کے لیے ایس اینڈ ٹی کو تعاون دینے میں کامیاب رہا۔ تاہم، نئے چیلنجز ابھر رہے ہیں، محکمہ اور ملک کو ان چیلنجوں کا سامنا کرنے میں مدد کرنے کے لیے خود کو تیار کرنا ہوگا‘‘۔
عالمی موسمیاتی تبدیلی کے چیلنج کو ایک مثال کے طور پر ظاہر کرتے ہوئے، ڈاکٹر چندر شیکھر نے کہا کہ ڈی ایس ٹی کو ان شعبوں میں سرمایہ کاری کرنے کی ضرورت ہے جو گلوبل وارمنگ میں تعاون کرتے ہیں۔ "ہمیں چیلنجوں کے لیے زیادہ سمجھدار، زیادہ باشعور ہونے کی ضرورت ہے اور پائیدار ہونے والی بہترین ٹیکنالوجیز تیار کرنے کی ضرورت ہے۔ انہوں نے مزید کہا ہمیں اپنے کام کو بہتر سے بہتر طریقے سے کرنے کے بارے میں اپنا ہوم ورک کرنے کی ضرورت ہے‘‘ ۔
ڈاکٹر چندر شیکھر نے تمام ڈویژنوں اور خود مختار اداروں کی کوششوں، انسپائر  اور دیگر پروگراموں کی تعریف کی جنہوں نے مختلف سطحوں پر طلباء، محققین، اسکالرز اور فیکلٹی، خواتین کے پروگراموں سے لے کر اسٹیک ہولڈرز کو متاثر کیا۔ جس نے بہت سی زندگیوں کو چھو لیا ہے۔ ایس ای آر بی جس نے ٹیلنٹ کو راغب کرنے میں مدد کی ہے اور ٹی ڈی بی جس نے لوگوں کے فائدے کے لیے آر اینڈ ڈی اور خیالات کے ترجمے میں مدد کی ہے۔
ڈی ایس ٹی سیکرٹری نے زور دیا"ہم ایک ایسے شعبے میں کام کرنے کے لیے خوش قسمت ہیں جس کا اثر ابدی اور ہمہ گیر ہے۔ یہاں تیار کی جانے والی ویکسین اور یہاں تیار کی گئی ٹیکنالوجی دنیا کے مختلف حصوں میں استعمال ہو سکتی ہے۔ اس لیے ہمیں ایسے طریقوں کے بارے میں سوچنے کی ضرورت ہے جو زیادہ مؤثر طریقوں سے ایس اینڈ ٹی کے فوائد تک پہنچنے میں ہماری مدد کر سکتے ہیں۔
اس بات پر روشنی ڈالتے ہوئے کہ ڈی ایس ٹی مادر شعبہ رہا ہے، ڈاکٹر ایم روی چندرن، سکریٹری وزارت برائے ارتھ سائنسز نے کہا کہ دونوں محکموں کے لیے یہ ضروری تھا کہ وہ زیادہ قریب سے کام کریں اور ان شعبوں میں جہاں وہ ایک دوسرے کی تکمیل کرسکیں۔
کرکٹ سے لے کر موسیقی، کوئز اور شاعری کے مختلف مقابلوں میں کامیابی حاصل کرنے والے محکمہ کے ملازمین میں انعامات تقسیم کیے گئے۔ کرکٹ ٹورنامنٹ کے فاتحین کو ڈی ایس ٹی کے ایک خودمختار ادارے این ای سی ٹی اے آرکے تیار کردہ کرکٹ بیٹ اور وکٹیں پیش کی گئیں۔
سینئر مشیر، ڈاکٹر اکھلیش گپتا، شری وشواجیت سہائے، ایڈیشنل سکریٹری اور مالیاتی مشیر، شری سنیل کمار، جے ٹی سکریٹری، ڈاکٹر نشا مینڈیرٹا، ہیڈ کلائمیٹ چینج پروگرام اوروائز کرن ڈویژن نے پروگرام میں شرکت کی، جس میں خود مختار اداروں کے ڈائریکٹرز کے ساتھ ڈی ایس ٹی کے حکام نے شرکت کی۔
زراعت اور کاشتکاروں کی فلاح و بہبود کی وزارت
پردھان منتری فصل بیمہ یوجنا کے تحت آندھرا پردیش کی واپسی، کسانوں کو فصل کا تحفظ فراہم ہوگا - جناب تومر
زراعت اور کسانوں کی بہبود کے مرکزی وزیر نریندر سنگھ تومر اور آندھرا پردیش کے وزیر اعلی کے درمیان ورچوئل میٹنگ میں کسان دوست فیصلہ لیا گیا
زراعت اور کسانوں کی بہبود کے مرکزی وزیر جناب نریندر سنگھ تومر اور آندھرا پردیش کے وزیر اعلی جناب وائی۔ ایس۔ جگن موہن ریڈی کے درمیان بات چیت کے بعد آندھرا پردیش حکومت نے پردھان منتری فصل بیمہ یوجنا  میں دوبارہ شامل ہونے کا فیصلہ کیا ہے۔ جناب تومر نے ریاستی حکومت کے اس قدم کی تعریف کی ہے۔ انھوں نے کہا کہ اس اہم فیصلے سے ریاست کے 40 لاکھ سے زیادہ کسانوں کی فصلوں کو قدرتی آفات کی صورت میں بیمہ کور ملے گا۔
جناب تومر نے کہا کہ مرکزی حکومت نے ریاستوں کی تجاویز کے مطابق پی ایم ایف بی وائی کو سہل اور آسان بنایا ہے۔ مرکزی حکومت کسانوں کے حالات کو بہتر بنانے اور انہیں خوشحال بنانے نیز زراعت کو جدید زراعت میں تبدیل کرنے کے لیے ریاستوں کے ساتھ مسلسل کام کر رہی ہے۔
میٹنگ میں جناب ریڈی نے ریاست میں پردھان منتری فصل بیمہ یوجنا کو دوبارہ نافذ کرنے کے لیے مرکزی حکومت کا شکریہ ادا کیا۔ جناب ریڈی نے کہا کہ مرکز کے ساتھ بات چیت کے بعد ریاستی حکومت نے ریاست کے کسانوں کو پی ایم ایف بی وائی کے تحت فصل بیمہ فراہم کرنے کا فیصلہ کیا ہے۔
آندھرا پردیش نے خریف سیزن 2022 سے پی ایم ایف بی وائی کو نافذ کرنے کا فیصلہ کیا ہے۔ مرکزی حکومت آندھرا پردیش سمیت ملک بھر کے کسانوں کو ان کی آمدنی اور ذریعہ معاش کو محفوظ بنا کر بااختیار بنانے اور وزیر اعظم جناب نریندر مودی کے آتم نربھر بھارت  اور خود کفیل کسان کے خواب کو شرمندہ تعبیر کرنے کے لیے پرعزم ہے۔ آندھرا پردیش اور دیگر ریاستوں کی تجاویز کو مدنظر رکھتے ہوئے مرکزی حکومت نے فروری-2020 میں اسکیم کو نئی خصوصیات جیسے تمام کسانوں کے لیے رضاکارانہ اندراج، پیداوار کے تخمینے میں ٹیکنالوجی کا وسیع استعمال، رقم کی ادائیگی کے لیے انتخاب کرنے کے لیے رسک کوریج کو شامل کرکے تبدیل کیا۔ ریاستوں کو متبادل اور مروجہ رسک پروفائل کے مطابق بیمہ مہیا کیا گیا اور انتظامی اخراجات کے لیے 3 فیصد کا انتظام کیا گیا۔
7 جولائی کو زراعت کے مرکزی سکریٹری جناب منوج آہوجا کی سربراہی میں ایک ٹیم نے بھی اس اسکیم کے بارے میں وزیر اعلیٰ کو ایک پریزنٹیشن دیا۔
آندھرا پردیش میں خریف 2016 سے خریف 2019 تک پی ایم ایف بی وائی اور نوتشکیل شدہ موسم پر مبنی فصل بیمہ اسکیم  کو کامیابی کے ساتھ لاگو کیا گیا ہے۔
آندھرا پردیش کی اسپیشل چیف سکریٹری محترمہ پونم ملاکونڈیا، مرکزی وزارت زراعت کے ایڈیشنل سکریٹری جناب ابھیلکش لیکھی نے بھی آج کی میٹنگ سے خطاب کیا۔ اسکیم کے سی ای او اور جوائنٹ سکریٹری جناب رتیش چوہان نے خیر مقدمی کلمات کہے اور پریزنٹیشن پیش کی۔ میٹنگ میں مرکزی اور ریاستی حکومت کے سینئر افسران بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 91
خواتین اور بچوں کی ترقیات کی وزارت
خواتین اور بچوں کے ترقی کی وزارت نے خواتین اور بچوں کے فروغ اور بہبود سے متعلق موضوعات پر تحقیقی مطالعہ /پروجیکٹس کو شروع کرنے کے لئے تجاویز طلب کیں
نئی دہلی،26مارچ 2021/ خواتین اور بچوں کے فروغ مرکزی وزارت نے ایکشن بیسڈ ریسرچ پر مرکوز ریسرچ پروڈکٹس کو شروع کرنے کے لئے ریسرچ تجاویز مدعو کی ہیں ۔ جس کا مقصد ریسرچ کے ذریعہ حاصل ہونے والے نتائج کو زمینی سطح پر نافذ کرکے ملک بھر میں ہونے والے اقتصادی سرگرمیوں میں خواتین کی حصہ داری میں سدھار کرنا ہے۔ خوراک اور تغذیہ جیسے مختلف پہلوؤں سمیت خواتین اور بچوں کے فروغ اور بہبود سے وابستہ مختلف میدانوں میں ان ریسرچ پروجیکٹس کو شروع کیا جائے گا۔ ریسرچ مطالعہ /پروجیکٹس کے اہم میدانوں /موضوعات کی فہرست اشاریہ درج ذیل دی گئی ہیں:
- مزدور خواتین کی حصہ داری، رجحان ، آپریشن اور رکاوٹیں۔
- اقتصادی ترقی بنام اقتصادی طور سے سرگرم خواتین :خاتون محنت کی طاقت کی کم از کم حصہ داری شرح کے عوامل 
- iii. معیشت کے مختلف میدانوں میں کل اقتصادی پیداواریت میں خواتین اور مردوں کے درمیان فی کس اقتصادی پیداواریت/مزدوری کی شرح /تنخواہ میں فرق
- iv. مختلف میدانوں کی بنیاد پر معیشت میں خواتین کی حصہ داری سماجی تحفظ سے متعلق التزام ، چھٹی ، تنخواہ، خدمت شرائط، پنشن، صحت سہولیات ، ماؤوں کو فوائد ، رہائش اور تعلیم کی دیکھ بھال وغیرہ ۔
- محنت کے میدان میں صنفی حساسیت کا تجزیہ:خواتین کے مطابق ماحول بنانے سے متعلق چیلنج اور تدابیر۔
- vi. اقتصادی طور سے سرگرم خواتین کی آبادی میں شہری اور دیہی سطح پر موجود فرق
- زرعی میدان میں خواتین کو بااختیار بنانے /زرعی میدان میں خواتین کا کردار
- مختلف میدانوں میں خواتین کو بغیر تنخواہ کاموں کے تعاون کی پہنچان کرنا
- ix. اعلی افسران / اور اعلی حکام منیجریل عہدوں کی شکل میں خواتین کی قابلیت اور صلاحیت کو کم آنکنے سےمتعلق رکاوٹیں
- محنت کے میدان میں تارکین خواتین-موقع، خطرہ، تنخواہ، خدمت شرائط، صحت سےمتعلق خطرے ، بیمہ ، تحفظ ، ماں اور بچوں کی دیکھ بھال وغیرہ
یہ گرانٹ امداد خواتین اور بچوں کی فروغ کی وزارت کے ریسرچ، اشاعت اور نگرانی اور اسکیم کے تحت مختلف اداروں یونیورسٹیوں اور نیتی آیوگ کے این جی او پی ایس درپن پورٹل پر رجسٹرڈ رضاکارانہ تنظیموں/این جی او کو دستیاب کرائی جائیں گی۔
مذکورہ بالا ریسرچ میدانوں پر مبنی ریسرچ تجاویز کو خواتین اور بچوں کی ترقی کی وزارت کے گرانٹ ان ایڈ پورٹل پر جمع کرنے کے علاوہ ای میل کے ذریعہ سےrahul.iss[at]gov[dot]in پر بھیجا جاسکتا ہے۔ اس سلسلہ میں مزید معلومات کے لئے https://wcd.nic.in/sites/default/files/amendedresearchscheme_02082013.pdfلنک پر کلک کریں۔
ش ح۔ ش ت۔ج
Uno-3115
(Visitor Counter : 133